张克俭 (崇祯进士)

張克儉（），字禹型，號鏡龕，山西潞安府長治縣人，群牧所籍，明末政治人物。累官湖廣僉事，擢河南巡撫，未及上任，張獻忠破襄陽，張克儉不屈而死。

生平
天啟元年（1621年）辛酉科山西鄉試舉人，崇禎四年（1631年）辛未科進士《崇祯四年辛未科进士三代履历》：张克俭，鏡龕，易四房，己亥十月二十九日生。长治人，辛酉三十七，會二百四十五，三甲一百十六名。兵部政，授輝县知县，己卯考选，授车驾司主事，己卯调职方司，己卯升湖广监军道佥事，庚辰调岳州兵备佥事，改襄阳兵备。曾祖大虹。祖弼。父孟智，生员、儒官。。兵部觀政，授河南輝縣知縣。六年（1633年）春，農民軍犯武安，守備曹鳴鶚戰死，既而犯輝縣。張克儉乘城固守，敵軍不能克，屯駐百泉書院，三日而去。張克儉遷兵部主事，被薦召對，稱旨。十二年（1639年）考選，歷兵部車駕司、職方司主事，擢湖廣岳州兵備僉事、改襄陽兵備僉事。東閣大學士楊嗣昌為督師以襄陽為軍府，張克儉深得其倚仗，加湖廣右參議。

十四年（1641年）二月，擢都察院右僉都御史、巡撫河南。未及上任，張獻忠虜獲楊嗣昌的特使，取得軍符，密令二十八騎改易官軍衣飾，持符入襄陽城。張克儉不能辨，半夜敵軍縱火焚襄王府，張克儉被殺。推官鄺曰廣、攝縣事李大覺、游擊黎民安皆殉職《明史·卷292》：張克儉，字禹型，屯留人。崇禎四年進士。授輝縣知縣。六年春，賊犯武安，守備曹鳴鶚戰死，遂犯輝縣。克儉乘城固守，賊不能下，屯百泉書院，三日而去。遷兵部主事，被薦召對，稱旨。十二年擢湖廣僉事，監鄖、襄諸軍。楊嗣昌鎮襄陽，深倚仗之。張獻忠、羅汝才之敗也，小秦王、渾世王、過天星等皆降，嗣昌處之房、竹山中，命克儉安輯。而諸賊得免死牌，莫肯散，自擇便地，連營數百里。時河南、北大饑，流民就食襄、漢者日數萬，降卒多闌入流民中。克儉深憂之，上書嗣昌曰：「襄陽自古要區，本朝筦鑰獻陵，視昔尤重。近兩河饑民雲集，新舊降丁逼處其間，一夫叫呼，即足致亂。況秦兵以長、武之變，西歸鄖、房。軍府粗立，降營棋置，奚啻放虎自衛。紫、漢、西、興，初無重門之備，何恃不恐。」嗣昌不以為意，報曰：「昔高仁厚六日降賊百萬，迄擒阡能，監軍何怯耶？」及嗣昌入蜀，委克儉以留務。錄破賊功，加右參議，監軍如故。未幾，以本官移守下川南道，鄖陽巡撫袁繼咸奏留之。十四年二月擢右僉都御史，巡撫河南。未聞命，獻忠令人假督府軍符誑入襄陽城。克儉不能辨，夜分，賊從中起，焚襄王府。克儉倉皇奔救，為賊所執，大罵死。推官鄺曰廣、攝縣事李大覺、游擊黎民安死焉。。

參考

 延伸阅读 


K
Category:長治人
Category:明朝兵部觀政
Category:明朝輝縣知縣
Category:明朝兵部車駕司主事
Category:明朝兵部職方司主事
Category:明朝湖廣按察司僉事
Category:明朝湖廣布政使司參議
Category:明朝右僉都御史
Category:明朝河南巡撫
Category:明朝戰爭身亡者